Γουέσλεϊ Σνάιντερ

Ο **Γουέσλεϊ Μπένιαμιν Σνάιντερ** (ολλανδικά: *Wesley Benjamin Sneijder*, ορθή προφορά **Βέσλι Μπένιαμιν Σνάιντερ**, γνωστός ως **Γουέσλεϊ Σνάιντερ** στα ελληνικά ΜΜΕ, γεννήθηκε 9 Ιουνίου 1984) είναι Ολλανδός πρώην διεθνής ποδοσφαιριστής, ο οποίος αγωνιζόταν ως μέσος.

Το 2004, ο Σνάιντερ έλαβε το Βραβείο Γιόχαν Κρόιφ, το οποίο είναι βραβείο που δίνεται σε έναν ποδοσφαιριστή κάτω των 21 χρόνων που αγωνίζεται σε ολλανδική ομάδα και αποτελεί βραβείο για το νέο ταλέντο της χρονιάς-σεζόν.

Δημιούργημα της περίφημης ποδοσφαιρικής ακαδημίας του Άγιαξ, θα παίξει με τους άνδρες στον Άγιαξ και μετέπειτα θα μεταγραφεί στη Ρεάλ Μαδρίτης. Μετά, το 2009, μετακόμισε στην Ίντερ, και στην πρώτη του χρονιά εκεί θα καταφέρει να κατακτήσει με την ομάδα της Ίντερ το πρωτάθλημα, το κύπελλο και το Τσάμπιονς Λιγκ.

Νωρίτερα ο Σνάιντερ συμμετείχε για την Εθνική Νέων της Ολλανδίας.

Από τον Απρίλιο του 2003 θα είναι παίκτης και της Εθνικής Ολλανδίας, με την οποία συμμετείχε στο Ευρωπαϊκό Πρωτάθλημα του 2004, στο Παγκόσμιο Κύπελλο του 2006 και στο Ευρωπαϊκό Πρωτάθλημα του 2008. Στη συνέχεια και στο Παγκόσμιο Κύπελλο του 2010, όπου η Εθνική Ολλανδίας ήταν φιναλίστ και ο Σνάιντερ κατέκτησε την αργυρή μπάλα ως ένας από τους καλύτερους σκόρερ της διοργάνωσης σημειώνοντας 5 τέρματα.

## Καριέρα

### ΑΦΚ Άγιαξ

Ο Γουέσλεϊ Σνάιντερ γεννήθηκε στην Ουτρέχτη, αλλά έμαθε ποδόσφαιρο στην νεανική ακαδημία του Άγιαξ στο Άμστερνταμ. Προέρχεται από ποδοσφαιρική οικογένεια: ο πατέρας του ήταν επαγγελματίας ποδοσφαιριστής, ο μεγαλύτερος του αδερφός (Τζέφρι) το ίδιο, όπως, επίσης, και ο μικρότερος του αδερφός (Ρόντνι), ο οποίος παίζει ακόμα ποδόσφαιρο.

Το ντεμπούτο του Σνάιντερ στον Άγιαξ σημειώθηκε στις 22 Δεκεμβρίου 2002, στον αγώνα απέναντι στην Εξέλσιορ, ο οποίος έληξε με σκορ 2–0 υπέρ του Άγιαξ. Ο Σνάιντερ συμπεριελήφθη στη βασική ομάδα, η οποία ήταν υπό την ηγεσία του Ρόναλντ Κούμαν, χάρις στις συστάσεις του προπονητή της νεανικής ομάδας, Ντάνι Μπλιντ, καθώς πολλοί παίκτες της κύριας ομάδας ήταν τραυματισμένοι. Στο πρωτάθλημα ποδοσφαίρου Ολλανδίας 2006–07 πέτυχε 18 τέρματα, όπου τα περισσότερα ήταν από εκτελέσεις φάουλ. Όταν ο Άγιαξ άρχισε να μην προκρίνεται στα ευρωπαϊκά κύπελλα, η Ρεάλ Μαδρίτης ενδιαφέρθηκε για τον Σνάιντερ.

### Ρεάλ Μαδρίτης

Στις 12 Αυγούστου 2007, η διοίκηση του Άγιαξ δέχθηκε να τον πουλήσει στη Ρεάλ Μαδρίτης για 27 εκατομμύρια ευρώ, κάνοντάς τον τη δεύτερη ακριβότερη μεταγραφή Ολλανδού ποδοσφαιριστή, μετά τον Ρουντ φαν Νίστελροϊ, ο οποίος είχε μετακομίσει στη Μάντσεστερ Γιουνάιτεντ για 30 εκατομμύρια ευρώ.

Εκτός από τον Σνάιντερ, οι Μαδριλένοι αγόρασαν ακόμα και δύο άλλους Ολλανδούς, τους Ρόιστον Ντρέντε και Άριεν Ρόμπεν.

Πέτυχε το νικητήριο τέρμα μόλις στον πρώτο του αγώνα με τη Ρεάλ, απέναντι στην Ατλέτικο Μαδρίτης. Στον επόμενο αγώνα, απέναντι στη Βιγιαρρεάλ, πέτυχε άλλα δύο τέρματα.

### Ίντερ

Εξαιτίας του ότι η Ρεάλ ξόδεψε πολλά χρήματα για να αγοράσει τον Κριστιάνο Ρονάλντο και τον Κακά, ο Σνάιντερ θεωρήθηκε μη χρήσιμος και του ανακοινώθηκε ότι δε θα συμπεριληφθεί στη βασική ομάδα. Παρά την πρόταση της Ίντερ, άργησε να μετακομίσει στην ομάδα του Μιλάνου, καθώς ήλπιζε να ξανακερδίσει μια θέση στη Ρεάλ. Αλλά, μετά από συζητήσεις με τον Ζοσέ Μουρίνιο, δέχθηκε την πρόταση της Ίντερ. Για τη μεταγραφή αυτή, η Ίντερ έδωσε στη Ρεάλ περίπου δεκαπέντε εκατομμύρια ευρώ.

Κατά τη διάρκεια της πρώτης του χρονιάς στην Ίντερ, ο Σνάιντερ κατέκτησε το Τσάμπιονς Λιγκ και ανακηρύχθηκε κορυφαίος μέσος της διοργάνωσης.

Στις 7 Νοεμβρίου 2010, στον αγώνα απέναντι στην Μπρέσια, ο Σνάιντερ δεν ένιωθε καλά: «Πέντε λεπτά πριν το διάλειμμα, άρχισα να νιώθω πόνο σε όλο το σώμα και έτρεμα. Η κατάσταση μου ήταν χάλια, ποτέ δεν ένιωσα κάτι χειρότερο». Αργότερα ανακοινώθηκε ότι έχει αναιμία, εξαιτίας της συμμετοχής του σε πολλούς αγώνες για την ομάδα του.

### Εθνική Ολλανδίας

Έκανε το ντεμπούτο του στην Εθνική Ολλανδίας το 2003, στον αγώνα απέναντι στην Πορτογαλία. Από τη στιγμή που προπονητής της ομάδας έγινε ο φαν Μπάστεν, ήταν συχνά στις κλήσεις στην εθνική. Με την Εθνική Ολλανδίας συμμετείχε στα Παγκόσμια Κύπελλα του 2006 και του 2010, όπου σημείωσε πέντε τέρματα και έφτασε με την ομάδα ως τον τελικό της διοργάνωσης. Οι πολύ καλές εμφανίσεις του (σε τέσσερις αγώνες ήταν ο καλύτερος της συνάντησης) του χάρισαν την τέταρτη θέση στην ψηφοφορία της Χρυσής Μπάλας ΦΙΦΑ, αν και η τελική εκλογή του νικητή (Λιονέλ Μέσι) δέχθηκε αρκετή κριτική.

## Διακρίσεις

230px|thumb|right|Ο Σνάιντερ εκτελεί σουτ με τη φανέλα της εθνικής Ολλανδίας

### Ομαδικές
**Άγιαξ**
* Πρωτάθλημα Ολλανδίας: 2003–04
* Κύπελλο Ολλανδίας: 2005–06, 2006–07
* Σούπερ Καπ Ολλανδίας: 2006

**Ρεάλ Μαδρίτης**
* Πρωτάθλημα Ισπανίας: 2007–08

**Ίντερ**
* Πρωτάθλημα Ιταλίας: 2009–10
* Κύπελλο Ιταλίας: 2009–10, 2010–11
* Σούπερ Καπ Ιταλίας: 2010
* Τσάμπιονς Λιγκ: 2009–10
* Παγκόσμιο Κύπελλο Συλλόγων: 2010

**Γαλατασαράι**
* Πρωτάθλημα Τουρκίας: 2012–13, 2014–15
* Κύπελλο Τουρκίας: 2013–14, 2014–15, 2015–16
* Σούπερ Καπ Τουρκίας: 2013, 2015, 2016

**Αλ Γκαράφα**
*Κατάρι Σταρς Καπ: 2018–19

**Εθνική Ολλανδίας**
* Αργυρό μετάλλιο στο Μουντιάλ του 2010
* Χάλκινο μετάλλιο στο Μουντιάλ του 2014

### Ατομικές
* Κορυφαίος νέος Ολλανδός παίκτης: 2004
* Καλύτερη ενδεκάδα του Ευρωπαϊκού Πρωταθλήματος Ποδοσφαίρου: 2008
* Καλύτερος παίκτης σε τελικές πάσες (ασίστ) του Ευρωπαϊκού Πρωταθλήματος Ποδοσφαίρου: 2008
* Καλύτερο γκολ του Ευρωπαϊκού Πρωταθλήματος Ποδοσφαίρου: 2008
* Καλύτερος παίκτης σε τελικές πάσες (ασίστ) στο Τσάμπιονς Λιγκ: 2009–10
* Κορυφαίος μέσος της χρονιάς στην Ευρώπη (Βραβεία ΟΥΕΦΑ): 2009–10
* "Αργυρή Μπάλα" στο Παγκόσμιο Κύπελλο: 2010
* "Χάλκινο Παπούτσι" στο Παγκόσμιο Κύπελλο: 2010
* Καλύτερη ενδεκάδα του Παγκοσμίου Κυπέλλου: 2010
* Καλύτερος ποδοσφαιριστής στη σεζόν από το περιοδικό Goal: 2010
* Παγκόσμια ενδεκάδα της FIFPro: 2010
* Ενδεκάδα της χρονιάς της ΟΥΕΦΑ: 2010
* Ενδεκάδα της χρονιάς του περιοδικού ESM (Γιουροπίαν Σπορτς Μίντια): 2009–10

## Στατιστική

*Μέχρι τις 4 Ιουνίου 2012.*

## Παραπομπές



## Εξωτερικοί σύνδεσμοι

* Επίσημη ιστοσελίδα  
* Σελίδα του παίκτη στην επίσημη ιστοσελίδα της Ίντερ   
* Σελίδα του παίκτη στο FootballDatabase.com 
* Σελίδα του παίκτη στο National Football Teams 
* Σελίδα του παίκτη στο SoccerWay 

Κατηγορία:Ολλανδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Ίντερ
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές Εθνικής Ολλανδίας Κ19
Κατηγορία:Ποδοσφαιριστές Εθνικής Ολλανδίας Κ17
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Πρωταθλήματος Κατάρ
Κατηγορία:Ξένοι ποδοσφαιριστές στην Τουρκία
Κατηγορία:Ολλανδοί ποδοσφαιριστές στο εξωτερικό
Κατηγορία:FIFA Century Club
Κατηγορία:Ολλανδοί ελληνικής καταγωγής